**10-sinf Algebradan 8 – BSB savollari 1-variant**

1. Yashikda 10 ta shar bor: 6 ta oq va 4 ta qora. Tavakkaliga 2 ta shar olindi. Ikkala shar ham qora bo‘lish hodisasining ehtimolini toping. **(3 ball)**
2. Do‘konda 6 nafar erkak va 4 nafar ayol kishi ishlaydi. Tabeldagi tartib raqami bo‘yicha tasodifiy ravishda 7 kishi tanlab olindi. Tanlab olinganlar orasida 3 nafar erkak kishi bo‘lish ehtimolligini toping. **(5 ball)**
3. Uzunligi 24 cm bo‘lgan K kesmaga uzunligi 15 cm bo‘lgan I kesma joylashtirilgan. Katta kesmaga tavakkaliga qo‘yilgan nuqtaning kichik kesmaga ham tushish ehtimolligini toping. Nuqtaning kesmaga tushish ehtimolligi kesmaning uzunligiga to‘g‘ri proporsional bo‘lib, uning joylashishiga bog‘liq emas deb faraz qilinadi. **(3 ball)**
4. Radiusi 22 cm bo‘lgan doira ichida bir-biri bilan kesishmaydigan va birining radiusi 6 cm, ikkinchisinki 11 cm bo‘lgan ikkita doira o‘tkazilgan. Katta doira ichida tavakkaliga olingan nuqta kichik doiralardan hech birining ichida bo‘lmaslik ehtimolligini toping. **(4 ball)**
5. Qutida 16 ta oq, 4 ta qizil shar bor. Tavakkaliga:  
   **a)** bitta shar olinganida uning oq bo‘lishi;  
   **b)** bitta shar olinganda uning qizil bo‘lishi;  
   **c)** 2 ta shar olinganda ularning turli rangda bo‘lishi;  
   **d)** 2 ta shar olinganda ularning bir rangda bo‘lishi ehtimolligini toping. **(5 ball)**